Intră acum și în grupul de
Viceprimarul Sucevei Lucian Harșovschi a anunțat, miercuri, că pentru a răspunde nevoii copiilor de a se juca în aer liber și de a interacționa cu alți copii, Primăria Municipiului Suceava a demarat proiecte de amenajare și modernizare a mai multor locuri de joacă destinate celor mici.
Astfel, un nou loc de joacă va fi amenajat pe str. Calea Burdujeni, în apropierea Bisericii Sf. Andrei, unde vechiul loc de joacă a fost desființat pentru a face loc unei amenajări moderne.
- Suprafață: 690 mp (covor de tartan)
- Dotări:
- Complex de joacă cu tobogane
- Echipament complex de cățărare
- Ansamblu de leagăne cu 4 locuri
- Carusel pentru copii cu dizabilități
- Carusel cu scaune
- Carusel cu figurine
- Balansoar simplu și scrânciob dublu
- Balansoar dublu
- Figurine pe arc
- Covor de tartan turnat în 2 straturi
- Căi de acces, iluminat, bănci moderne din lemn, coșuri pentru deșeuri
- Recomandat copiilor cu vârste între 3 și 15 ani
Nou loc de joacă pe str. Calea Unirii în cadrul Zonei de Agrement
Totodată, el a spus că miercuri au început lucrările pentru un alt loc de joacă pe str. Calea Unirii, în cadrul Zonei de agrement.
- Suprafață: 1880 mp (din care 590 mp covor elastic)
- Dotări:
- Set fitness exterior cu 7 aparate
- Echipamente de joacă:
- Complex de joacă cu tobogane
- Echipament complex de cățărare
- Ansamblu de leagăne cu 4 locuri
- Carusel pentru copii cu dizabilități
- Carusel cu scaune
- Carusel cu figurine
- Balansoar simplu și scrânciob dublu
- Balansoar dublu
- Figurine pe arc
- Căi de acces, iluminat, bănci moderne din lemn, coșuri pentru deșeuri
- Recomandat copiilor cu vârste între 3 și 15 ani
Ambele locuri de joacă sunt amenajate conform prevederilor Contractului privind concesionarea serviciului de salubrizare menajeră pe raza municipiului Suceava, nr. 32211/2018, de către Operatorul de salubritate (Asocierea SC Diasil Service SRL – SC Ritmic Com SRL).
Modernizarea altor 10 locuri de joacă
Prin intermediul unui alt contract de investiții în valoare de 2.854.000 lei, vor fi modernizate alte 10 locuri de joacă. Scopul acestor modernizări este de a asigura siguranța copiilor și de a diversifica gama de jocuri și activități pentru diferite categorii de vârstă.
Locațiile celor 10 locuri de joacă sunt:
- Str. Viitorului nr. 6
- Aleea Nucului nr. 20
- Bdul George Enescu nr. 18
- Str. Zorilor
- Str. Victoriei nr. 17
- Str. Păcii nr. 11
- Str. Tipografiei nr. 2
- Str. Luceafărului nr. 8
- Str. Mihai Viteazul nr. 21
- Str. I.Ghe. Sbiera
Lucrările au început deja la cinci dintre cele zece locații: Str. Viitorului nr. 6, Str. Zorilor, Str. Victoriei nr. 17, Str. Tipografiei nr. 2, Str. Luceafărului nr. 8.
Aceste proiecte vor contribui semnificativ la crearea unui mediu sănătos și sigur pentru copiii din Suceava, încurajând joaca în aer liber și interacțiunea socială, a precizat viceprimarul Lucian Harșovschi.